CELEX: 32021D2123
Language: hu
Date: 2021-11-11 00:00:00
Title: A Tanács (EU) 2021/2123 határozata (2021. november 11.) az Európai Unió és a Mauritániai Iszlám Köztársaság közötti fenntartható halászati partnerségi megállapodásnak és a végrehajtási jegyzőkönyvének az Európai Unió nevében történő aláírásáról és ideiglenes alkalmazásáról

2021.12.8.   
               
               
                  HU
               
               
                  Az Európai Unió Hivatalos Lapja
               
               
                  L 439/1
               
            
         A TANÁCS (EU) 2021/2123 HATÁROZATA
         (2021. november 11.)
         az Európai Unió és a Mauritániai Iszlám Köztársaság közötti fenntartható halászati partnerségi megállapodásnak és a végrehajtási jegyzőkönyvének az Európai Unió nevében történő aláírásáról és ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben 218. cikkének (5) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az 1801/2006/EK tanácsi rendelettel (1) jóváhagyott, az Európai Közösség és a Mauritániai Iszlám Köztársaság (a továbbiakban: Mauritánia) közötti halászati partnerségi megállapodást 2008. augusztus 8. óta ideiglenesen alkalmazzák. A megállapodással előírt halászati lehetőségek és pénzügyi hozzájárulás megállapításáról szóló jegyzőkönyvét – amelyet ugyanazon nap óta ideiglenesen alkalmaznak – több alkalommal is új jegyzőkönyv váltotta fel.
                  
               
                     (2)
                  
                  
                     A jelenleg hatályban lévő jegyzőkönyv 2021. november 15-én jár le.
                  
               
                     (3)
                  
                  
                     A Tanács 2019. július 8-án határozatot fogadott el, amelyben felhatalmazta a Bizottságot, hogy tárgyalásokat kezdjen Mauritániával egy új fenntartható halászati partnerségi megállapodás és az említett megállapodás végrehajtásáról szóló új jegyzőkönyv megkötése céljából.
                  
               
                     (4)
                  
                  
                     2019. szeptember és 2021. július között nyolc tárgyalási fordulóra került sor Mauritániával. E tárgyalások lezárultak, és a felek 2021. július 28-án parafálták az Európai Unió és a Mauritániai Iszlám Köztársaság közötti fenntartható halászati partnerségi megállapodást (a továbbiakban: a partnerségi megállapodás) és annak végrehajtási jegyzőkönyvét (a továbbiakban: a jegyzőkönyv).
                  
               
                     (5)
                  
                  
                     A partnerségi megállapodás és a jegyzőkönyv célkitűzései lehetővé tenni az uniós hajók számára, hogy halászati tevékenységeiket a mauritániai vizeken folytassák, továbbá lehetővé tenni az Unió és Mauritánia számára, hogy szorosan együttműködjenek egy fenntartható halászati politika kialakításának, valamint a mauritániai halászati övezetben és az Atlanti-óceánban a halászati erőforrások felelősségteljes kiaknázásának további előmozdítása céljából, a tengeri biológiai erőforrások megőrzésének az uniós jogban elismert célkitűzésével összhangban. Ez az együttműködés a tisztességes munkakörülmények bevezetéséhez is hozzájárul a halászati ágazatban.
                  
               
                     (6)
                  
                  
                     A partnerségi megállapodást és a jegyzőkönyvet alá kell írni.
                  
               
                     (7)
                  
                  
                     A partnerségi megállapodásnak és a jegyzőkönyvnek a lehető leghamarabb hatályba kell lépnie, tekintettel a mauritániai halászati övezetben folytatott uniós halászati tevékenységek gazdasági jelentőségére, és annak szükségességére, hogy elkerüljék vagy adott esetben a lehető legrövidebb időre csökkentsék az említett tevékenységek megszakítását.
                  
               
                     (8)
                  
                  
                     A partnerségi megállapodást és a jegyzőkönyvet a hatálybalépésükhöz szükséges eljárások befejezéséig ideiglenesen alkalmazni kell.
                  
               
                     (9)
                  
                  
                     Az (EU) 2018/1725 európai parlamenti és tanácsi rendelet (2) 42. cikkével összhangban konzultáltak az európai adatvédelmi biztossal, aki 2021. október 14-én véleményt nyilvánított,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Unió és a Mauritániai Iszlám Köztársaság közötti fenntartható halászati partnerségi megállapodásnak és a végrehajtási jegyzőkönyvének az aláírását, figyelemmel az említett jogi aktusok megkötésére (3).
         
         
            2. cikk
            A Tanács elnöke felhatalmazást kap, hogy kijelölje a megállapodásnak és a jegyzőkönyvnek az Unió nevében történő aláírására jogosult személy(eke)t.
         
         
            3. cikk
            A partnerségi megállapodás és a jegyzőkönyv – a 20., illetve az 19. cikkének megfelelően – az aláírásuk napjától (4) a hatálybalépésükhöz szükséges eljárások befejezéséig ideiglenesen alkalmazandó.
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 11-én.
            
               
                  a Tanács részéről
               
               
                  az elnök
               
               Z. POČIVALŠEK
            
         
         
            (1)  A Tanács 1801/2006/EK rendelete (2006. november 30.) az Európai Közösség és a Mauritániai Iszlám Köztársaság közötti halászati partnerségi megállapodás megkötéséről (HL L 343., 2006.12.8., 1. o.).
         
            (2)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
         
            (3)  Lásd e Hivatalos Lap 3 oldalát.
         
            (4)  A partnerségi megállapodás és a jegyzőkönyv ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.